感興二十七首  其二六
作者：方一夔
朝代：宋

paragraphs: 屏前戲羣優，黄冠與榛杖。
喜怒視朝暮，弔慶隨俯仰。
不知有線索，但道多伎倆。
須臾屏後人，掣去無影響。
人生大化中，天地一罝網。
紛紛聲利場，舉世爭掉鞅。
此身歸空虛，身外計得喪。
我笑癡絕人，長作去來想。
區區曹孟德，詭譎窮萬狀。
聞道西陵墳，妓樂閙黄壤。